Garegin Sargisian

Garegin Sargisian (borgerlig navn Nsjan Sargisian, vestarmensk Karekin Sarkisian; født 27. august 1932 i Kesab, Syria, død 29. juni 1999 i Jerevan, Armenia) var som Garegin II katolikos av Kilikia (1983–1995) og etterpå som Garegin I katolikos av hele Armenia og dermed det åndelige overhodet for den armenske apostoliske kirke (1995–1999).

Garegin studerte i Oxford fra 1957 til 1959. Han ble ordinert til biskop av Teheran i 1964. Fra 1971 var han biskop av Isfahan og fra 1973 erkebiskop av Øst-USA.

Katolikos Khoren I av Kilikia utnevnte Garegin i 1977 til sin «hjelpekatolikos» (katolikos-koadjutor). Etter Khorens død i 1984 overtok han ledelsen av katolikatet.

Fra 1988 hadde Garegin jevnlig kontakt med katolikos Vazgen I av Armenia i Edzjmiatsin og bidro sterkt til en normalisering av forholdet mellom de to katolikatene. Etter Vazgens død i 1994 ble Garegin valgt til ny katolikos av hele Armenia og innehadde vervet frem til sin egen død i 1999.

Referanser

Kategori:Katolikoi av Armenia
Kategori:Katolikoi av Kilikia
Kategori:Syriske biskoper
Kategori:Libanesiske biskoper
Kategori:Biskoper fra USA
Kategori:Personer fra guvernementet Latakia